Document ID: /fineweb-2-swissfilter-quality_10-filterrobots/filtered/02696.jsonl.gz/169

Ўзбекистон ташқи ишлар вазири Вашингтонда USAID раҳбари билан учрашди
Konsullik va viza masalalari bo’yicha O’zbekiston Respublikasining Berlindagi Elchixonasiga murojaat qilishingizni so’raymiz:
Perleberger Str. 62, 10559 Berlin
Tel.: +49 30 394 098 30/80
Fax: +49 30 394 098 62
<email-pii>
O’zbekiston TIV ishonch telefoni:
+998 71 233 28 28
АҚШга ташриф билан бўлиб турган Ўзбекистон ташқи ишлар вазири Абдулазиз Комилов 16 ноябрь куни АҚШ Халқаро тараққиёт агентлиги (USAID) раҳбари Жон Барса билан учрашди, деб хабар бермоқфда ֿ«Дунё» АА мухбири.
Томонлар Ўзбекистонда таълим, соғлиқни сақлаш, энергетика ва адлия соҳаларида янги лойиҳалар муваффақиятли амалга ошаётганини олқишлади.
Учрашувда Ўзбекистонни иқтисодий ривожлантириш, қишлоқ хўжалиги маҳсулотларининг экспорт салоҳиятини мустаҳкамлаш, сув ресурсларини бошқариш ва улардан самарали фойдаланишни тартибга солиш, Орол денгизи минтақасидаги вазиятни яхшилашга қаратилган қўшма лойиҳаларни ишлаб чиқиш бўйича атрофлича фикр алмашилди.
Жон Барса Агентлик Ўзбекистонда амалга оширилаётган кенг кўламли ислоҳотларни изчил қўллаб-қувватлашини таъкидлади.
Суҳбатдошлар USAIDнинг “С5+1” форматидаги минтақавий режаларини, хусусан Афғонистонни Марказий Осиёдаги иқтисодий жараёнларга фаол жалб этишга қаратилган лойиҳаларини амалга оширишга қизиқишларини тасдиқлади.
USAID раҳбари яқин келажакда Ўзбекистонга ташриф буюришга тайёрлигини билдирди.
Мамлакатимизнинг АҚШдаги элчихонаси USAID сентябрь ойида Агентликнинг Ўзбекистонда тўлақонли миссиясини очишини маълум қилгани ҳақида хабар қилган эди.
/«Дунё» АА/.